Αναβολή για τον Ιούνιο έλαβε η δίκη ενώπιον του Τριμελούς Πλημμελειοδικείου του επικεφαλής του ΛΑΕ Παναγιώτη Λαφαζάνη καθώς και τριών ακόμη κατηγορουμένων, μελών του κινήματος «ΔΕΝ ΠΛΗΡΩΝΩ» για παρεμπόδιση ηλεκτρονικών πλειστηριασμών τον Μάρτιο και Απρίλιο του 2018.

Η εκδίκαση της υπόθεσης αναβλήθηκε λόγω μη νόμιμης κλήτευσης ενός εκ των κατηγορουμένων ενώ από το δικαστήριο απουσίαζαν όλοι οι μάρτυρες αστυνομικοί.

Στους τέσσερις κατηγορούμενους αποδίδονται σωρεία κατηγοριών που μεταξύ άλλων αφορούν φθορές ξένης ιδιοκτησίας, διατάραξης κοινής ειρήνης , σωματικές βλάβες κατά αστυνομικών και άσκηση βίας .

Τον περασμένο Νοέμβριο είχε οδηγηθεί σε αναβολή , επίσης για τον Ιούνιο, αντίστοιχη δίκη, μετά από μήνυση επενδυτικού σχήματος ,του κ. Λαφαζάνη και συγκατηγορουμένων του για παρεμπόδιση πλειστηριασμού καθώς δεν είχαν προσέλθει στο δικαστήριο μάρτυρες αστυνομικοί.